
РЕПУБЛИКА БЪЛГАРИЯ
Министър на  културата

З А П О В Е Д
№  РД ………………./……………….2021 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административно процесуалния кодекс и във връзка с осигуряването на обучението по учебен предмет


У Т В Ъ Р Ж Д А В А М

Учебна програма за специфична професионална подготовка по учебния предмет „Теория на професията”, специалност: код 2120302 „Народно пеене” от професия: код 212030 „Музикант-вокалист”от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.

Учебната програма влиза в сила от учебната 2021/2022 година.





Приложение

МИНИСТЕРСТВО  НА  КУЛТУРАТА




У Ч Е Б Н А    П Р О Г Р А М А
ЗА СПЕЦИФИЧНА ПРОФЕСИОНАЛНА ПОДГОТОВКА 
ПО УЧЕБЕН ПРЕДМЕТ „ТЕОРИЯ НА ПРОФЕСИЯТА”  

Утвърдена със Заповед № ………………………………





ПРОФЕСИОНАЛНО НАПРАВЛЕНИЕ: 
КОД 212 „Музикални и сценични изкуства”
ПРОФЕСИЯ: КОД 212030 „Музикант-вокалист”
СПЕЦИАЛНОСТ: КОД 2120302 „Народно пеене”

          I.ОБЩО ПРЕДСТАВЯНЕ НА ПРОГРАМАТА

		Учебната програма е предназначена за специфична професионална подготовка  по учебен предмет „ТЕОРИЯ ПРОФЕСИЯТА”  в училищата по фолклорни  изкуства. Изградена е върху основата на постигнатия  минимум знания по специалността  и е  съобразена  с индивидуалните възрастовите особености и възможности на учениците. 
	 	Усвоените теоретични знания са основа за овладяване на практически умения и навици. Учебното съдържание е насочено към изграждане на изпълнителски, познавателни, социални компетентности,  добиване на реални знания, умения и способности , усъвършенстване през годините и овладяване компетентности, с цел бъдеща професионална реализация. 
		Специфичната професионална подготовка по ТЕОРИЯ НА ПРОФЕСИЯТА”  е във взаимовръзка с учебните предмети от отрасловата и специфичната професионална подготовка.

II. РАЗПРЕДЕЛЕНИЕ НА УЧЕБНОТО ВРЕМЕ

ХІІ клас - 29 учебни седмици х 1 учебни час = 29  учебни часа годишно.
	
          III.КРАТКИ МЕТОДИЧЕСКИ ИЗИСКВАНИЯ

		Учебното съдържание по „ТЕОРИЯ НА ПРОФЕСИЯТА”е представено тематично, като темите се разглеждат в задължителна последователност, която се преплита във всеки урок на принципа на натрупване на теоретични знания за практическите умения на ученика.
		Основните цели на обучението са тясно свързани с подготовката и възпитанието  за  теоретична вокална подготовка и практически умения и  култура на музициране.
		Задачите са тясно свързани с професионалната подготовка на бъдещите специалисти за солистична и ансамблова музикално - изпълнителска дейност .
 		В процеса на обучението се овладяват знания и умения за по- целенасочено опознаване и владеене на певческия апарат,  певческо дишане, певческа атака, гласовите резонатори и механизми на звукообразуване, стилово вокалоизвличане , добиване на сръчности за интонационна точност, правилна фразиране , специфична орнаментика.

IV. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА
		Учебното съдържание е разпределено в раздели, като в тях се конкретизира броят на учебните часове и включените теми. Темите се разпределят от учителя в началото на  учебната година.
		Настоящата програма е базова и не ограничава ролята на учителя в избора на учебен материал, съобразен с  индивидуалните способности на ученика.

         Начин на оценяване: Срочната оценка се формира от учителя, при вземане предвид на минимум две текущи оценки. Годишната оценка за  установяване  на изходното ниво на ученика се оформя въз основа на текущ и заключителен контрол.

        
	№ по
ред
	
Наименование на разделите и темите
	Брой часове

	
	Раздел I. Въведение към предмета ТЕОРИЯ НА ПРОФЕСИЯТА. Предмет цели и задачи на Вокалната Методика. Основни принципи и методи на обучение. 
	5

	1.
	Историческа справка за въвеждането на дисциплината.  Дидактическа обосновка . Първи методични пособия и автори. 
	

	2.
	Основни дидактически принципи и методи в обучението по Теория и практика. Музикалната учебна система в България. 
	

	
	Раздел II. Усъвършенстване на  знанията за фолклорното пеене
	4

	1.





	Запознаване и заучаване на фолклорно –певческите стилове и маниери на изпълнение:
· Народно изпълнителско изкуство. 
· Традиционни изпълнителски „школи”/стилове/. 
· Импровизацията- основен творчески акт при създаването на народните песни. 
· Характеристика на пеенето в различните фолклорни стилове. 

Връзка на песента с трудовия процес. Песен и колектив. 
Знания за усвояване на песенната традиция. Връзка на песента с музикалния инструментариум. Семейно-родови и наследствени заложби и предпоставки за развитието им в умения и способности.
  
	

	
	Раздел II. Запознаване с гласовия апарат
	5

	1.
	Устройство на гласовия апарат. Централни и периферни органи.
	

	2.
	Звукообразуващи и звукопроизвеждащи гласови органи Устройство на ларинкс, устна и  носна кухини, дихателни органи и диафрагма и артикулационен апарат. Певчески резонатори- видове.  
	

	3.
	Основни механизми на звукоизвличане – открито  и закрито/ фалцетно/пеене. Прилики и разлики между фолклорния и академичния стил. 
	

	
	Раздел III . Основни вокални компоненти 
	5

	1. 
	Певчески регистри. Харектеристика на еднорегистровото фолклорно пеене.
	

	2. 
	Певческа атака – видове .                                                                                                                                          
	

	  3.
	Певческо дишане . Видове и начини на овладяването му .
	

	
	Раздел IV.  Гласова постановка.                                                                                          
	

	1
 1.
	Основни елементи на гласовата постановка – гласова интонационна опора, изравняване и разширяване на диапазона, стилно звукоизвличане и вокалообразуване, ясна дикция и артикулация , орнаментика.
	5

	
	Раздел V. Развитие на детския глас. 
	5

	    1.
	Възрастови изменения и мутации 
	

	    2.
	Възпитание и усъвършенстване на сценичното поведение.
	

	

	                                                                     
                                                                                       Общо часове:
	   
    29 



V. ОЧАКВАНИ РЕЗУЛТАТИ ОТ ОБУЧЕНИЕТО
         
Дисциплината „ Теория  на професията” с цялостната си методика  трябва да постигне пълно въздействие върху гласово-речевата  природа на ученика, с цел да отстрани съществуващите недостатъци и подчини гласа  на съзнателната му воля за певческа дейност, като по този начин да превърне природните дадености в художествено-изразни средства.
В края на своето обучение  ученикът трябва да притежава теоретични знания и практически умения за професионална реализация, да има изграден изпълнителски вкус и знания за фолклорното пеене. 
Да владее и прилага в най–добра степен всички вокални знания и умения, натрупани в годините. Да притежава присъща сценичност, психическа и интонационна устойчивост за изпълнителска дейност. Има  всестранна музикална информираност за изграждане на вокални навици,  за  хигиената и заболяванията на гласа , за контрол на сценичното изпълнение, доразвиват и обогатяват изработените и овладени умения по специален предмет.

                                                    УЧЕБНА ЛИТЕРАТУРА:

Дафов, Анастас. 1978. .” Народно-песенният изпълнителски стил и неговите вокално- педагогически проблеми”. София: Музика.
Букурещлиев, Михаил. 1971.“Народният детски хор“. София: Народна просвета.
Максимов, Иван. 1993. ”Вокална фонология–наука за гласа”.  София: Музика.
Спасова, Василка. 1994. Теоретични и художествено–аналитични проблеми при работа със женски народен хор”. Пловдив.----.
Калудова–Станилова, Светла.2011. .“Методика на обучението по народно пеене“. Пловдив.
Кушлева, Анка.1996. „Звукоизвличане и орнаментика при народното пеене. Методи за тяхното овладяване”. Пловдив: УИ.
Кушлева, Анка. 2000. ”Постановъчни проблеми при развитието на гласа на народния певец от детска възраст до високия професионализъм“. Пловдив: УИ.

	Учебната програма е разработена в НУФИ „Филип Кутев” – град Котел 2019г.

